Document ID: 31969L0464

31969L0464
L 323/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 8 декември 1969 година
за борбата срещу рака по картофите
(69/464/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 43 и 100 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет,
като има предвид, че производството на картофи заема важно място в селското стопанство на Общността;
като има предвид, че добивът на картофи е в постоянна заплаха от вредители;
като има предвид, че защитата от тези вредители при отглеждането на картофите трябва не само да се поддържа неговият производствен капацитет, но и да повишава земеделската производителност;
като има предвид, че мерките за защита срещу внасянето на вредители в отделните държави-членки биха имали само ограничен ефект, ако тези организми не бяха контролирани едновременно и методично из цялата Общност и ако тяхното разпространение не беше избегнато;
като има предвид, че един от най-големите вредители по картофите е Synchytrium endobioticum (Schilb.) Perc., патогенният причинител на криптогамната болест „рак по картофите“;
като има предвид, че този вредител се е появил в няколко държави-членки и в Общността остават няколко ограничени огнища на инфекция;
като има предвид, че съществува постоянен риск за отглеждането на картофи в цялата Общност, ако не се вземат ефективни мерки за борба срещу тази болест и за предотвратяване на нейното разпространение;
като има предвид, че за унищожаването на този вредител трябва да се приемат минимални разпоредби за Общността; като има предвид, че, при необходимост, държавите-членки трябва да могат да приемат допълнителни или по-стриктни разпоредби;
като има предвид, че сортовете картофи, които са устойчиви на някои видове от въпросния вредител, играят важна роля; като има предвид, че тяхното използване, особено в безопасните зони, обграждащи заразените участъци, е от първостепенна важност; като има предвид, че, поради това, периодичното публикуване на списъци с тези сортове е от общ интерес;
като има предвид, че за установяването на случаи на зараза и на устойчивостта на сортовете, се оказва необходимо да се прилагат подходящи методи, за които държавите-членки нямат възражения,
ПРИЕ НАСТОЯЩАТА ДИРЕКТИВА:
Член 1
Настоящата директива се отнася до минималните мерки, които следва да се вземат от държавите-членки за борбата срещу рака по картофите и за предотвратяване на разпространението на тази криптогамна болест.
Член 2
1. При констатацията на поява на Synchytrium endobioticum (Schilb.) Perc., патогенен причинител на рака по картофите, държавите-членки обозначават заразения участък и достатъчно голяма защитена зона, за да се осигури защитата на околните площи.
2. Даден участък се счита за заразен, когато се установи наличието на симптоми на рака по картофите най-малко върху едно растение от този участък.
Член 3
Държавите-членки препоръчват картофените клубени и надземна листна маса, които произхождат от заразени участъци, да се третирани по такъв начин, че вредителят да бъде унищожен. Ако вече не е възможно да се определи мястото, откъдето идват заразените клубени и надземна листна маса, тогава трябва да се обработва цялата партида, в която са намерени заразените клубени и надземна листна маса.
Член 4
Държавите-членки вземат мерки, така че върху заразените участъци:
а)
да не могат да се отглеждат картофи;
б)
да не могат да се отглеждат, да се съхраняват в земята или по някакъв друг начин растения, които са предназначени за презасаждане.
Член 5
1. Държавите-членки постановяват, че в защитената зона могат да се отглеждат само сортове картофи, устойчиви на популациите от Synchytrium endobioticum, които са открити в заразените участъци.
2. Сорт картофи се счита за устойчив на популация от Synchytrium endobioticum, когато той реагира на заразяване с патогенен причинител от тази популация по такъв начин, че не съществува опасност от вторична инфекция.
Член 6
Държавите-членки отменят взетите мерки за борба срещу рака по картофите или за предотвратяването на неговото разпространение, само ако вече не се установява наличието на Synchytrium endobioticum.
Член 7
Държавите-членки забраняват притежанието на култури от Synchytrium endobioticum.
Член 8
Държавите-членки могат да предвидят дерогации от мерките, посочени в членове 3, 4, 5 и 7, за научницели, за тестове и за селекция, при условие че такава отмяна не засяга борбата срещу рака по картофите и не създава риск за разпространение на тази болест.
Член 9
Държавите-членки могат да приемат допълнителни или по-стриктни разпоредби, доколкото те са необходими за борбата срещу рака по картофите или за предотвратяването на неговото разпространение.
Член 10
1. Държавите-членки предават на Комисията, преди 1 януари на всяка година, списък на всички сортове картофи, които са одобрени от тях за продажба и за които те, чрез официално изследване, са установили устойчивост на Synchytrium endobioticum. Те посочват популациите, на които са устойчиви сортовете.
2. Комисията осигурява всяка година, по възможност преди 1 февруари, публикуването на списък с тези устойчиви сортове, изготвен на базата на съобщенията на държавите-членки.
Член 11
Държавите-членки следят констатациите относно заразяването със Synchytrium endobioticum и устойчивостта на сортове картофи на този вредител да се извършва с подходящи методи, за които държавите-членки нямат възражения.
Член 12
Държавите-членки въвеждат в сила необходимите мерки за спазване на настоящата директива най-късно до две години след нейното нотифициране и незабавно уведомяват Комисията за това.
Член 13
Адресати на настоящата директива са държавите-членки.
Съставено в Брюксел на 8 декември 1969 година.

Labels: 20
17
6